Parker Solar Probe

Parker Solar Probe (PSP) on NASA kosmoseaparaat, mis uurib Päikese krooni ja läheneb Päikesele kuni 5,9 miljoni kilomeetri kaugusele.

Missioon kuulutati välja Ameerika Ühendriikide 2009. rahandusaastal. 1. mail 2008 teatas Johns Hopkinsi Ülikool, et projekteerib ja ehitab sondi ning selle start peaks toimuma 2015. aastal. Hiljem lükati start 2018. aastale. 31. mail 2017 nimetas NASA kosmosesondi astrofüüsik Eugene Parkeri järgi Parker Solar Probe'iks ning NASA sõnul on see esimene kord, mil kosmosesond nimetati elava inimese järgi.

Parker Solar Probe startis 12. augustil Cape Canaveralilt. 29. oktoobril 2018 lähenes kosmoseaparaat 43,5 miljoni km (0,29 aü) kaugusele Päikesest ning sai Päikesele lähimaks kosmoseaparaadiks. 24. detsembril 2024 kell 11.53 (UTC) lähenes PSP Päikesele kõige lähemale, jõudes Päikese pinnast 6,1 miljoni km kaugusele, kus kosmoseaparaat pidi vastu pidama temperatuurid kuni 982 °C. PSP signaal võeti vastu 26. detsembril, mis näitas, et see pidas krooni läbimise vastu. Üksikasjalikud andmed lennu kohta saadi 1. jaanuaril 2025.

Viited

Välislingid

 Missiooni koduleht

Kategooria:NASA kosmosesondid
Kategooria:Päikese missioonid
Kategooria:2018